

Csongrád-Csanád Vármegyei Kormányhivatal

A Csongrád-Csanád Vármegyei Kormányhivatal a Klauzál Program keretében gyakornoki lehetőséget hirdet a Szegedi Tudományegyetem nappali tagozatos hallgatói részére.

A gyakornoki programban a hallgatók heti 16 órás munkavégzés keretében bepillantást nyerhetnek a közigazgatás működésébe és egyben szakmai tapasztalatot szerezhetnek. A programban történő részvétel a kötelező szakmai gyakorlati időbe beleszámít, valamint a programban résztvevők egyéni tanrendet is kérelmezhetnek.

A gyakornoki program ideje alatt a résztvevők havi bruttó 140.000 Ft díjazásban részesülnek.

A gyakornoki program időtartama: 2025. március 1. – 2026. január 31. (11 hónap)

A Klauzál Gyakornoki Program keretében a Szegedi Tudományegyetem nappali tagozatos aktív hallgatói jogviszonnyal rendelkező tanulói jelentkezését várjuk, amennyiben az alábbi szakok és évfolyamok valamelyikén folytatják tanulmányaikat:

1. jogász szak 4. évfolyamos hallgatója, aki a közigazgatási jog I., II. és III. tantárgyból sikeres vizsgát tett (ÁJTK)
2. személyügyi, munkaügyi és szociális igazgatási szak legalább 2. évfolyamos hallgatója (ÁJTK)
3. élelmiszerbiztonsági és -minőségi mérnök legalább 2. évfolyamos hallgatója (MK)
4. élelmiszermérnök legalább 2. évfolyamos hallgatója (MK)
5. gazdasági és vidékfejlesztési agrármérnök legalább 2. évfolyamos hallgatója (MGK)
6. mezőgazdasági mérnök legalább 2. évfolyamos hallgatója (MGK)
7. környezetmérnök legalább 2. évfolyamos hallgatója (TTIK)
8. vegyész legalább 2. évfolyamos hallgatója (TTIK)

A munkavégzés helye szakonként:

1. jogász szak: Szegedi Járási Hivatal, Hódmezővásárhelyi Járási Hivatal, Makói Járási Hivatal, Mórahalmi Járási Hivatal, Kisteleki Járási Hivatal, Csongrádi Járási Hivatal, Építésügyi és Örökségvédelmi Főosztály Szeged, Hatósági Főosztály Szeged, Földhivatali Főosztály Szeged, Közlekedési, Műszaki Engedélyezési, Mérésügyi és Fogyasztóvédelmi Főosztály Szeged, Jogi, Humánpolitikai és Koordinációs Főosztály Szeged, Főispáni Kabinet Szeged
2. személyügyi, munkaügyi és szociális igazgatási szak: Családtámogatási és Társadalombiztosítási Főosztály Szeged, Foglalkoztatási, Foglalkoztatás-felügyeleti és Munkavédelmi Főosztály Szeged
3. élelmiszerbiztonsági és -minőségi mérnök szak: Élelmiszerlánc-biztonsági és Állategészségügyi Főosztály Szeged
4. élelmiszermérnök szak: Szentesi Járási Hivatal
5. gazdasági és vidékfejlesztési agrármérnök szak: Agrár- és Vidékfejlesztést Támogató Főosztály Hódmezővásárhely
6. mezőgazdasági mérnök szak: Agrárügyi Főosztály Hódmezővásárhely
7. környezetmérnök szak: Környezetvédelmi, Természetvédelmi és Hulladékgazdálkodási Főosztály Szeged és Tűzvédelmi, Iparbiztonsági és Vízügyi Hatósági Főosztály Szeged
8. vegyész szak: Népegészségügyi Főosztály Szeged

A jelentkezéseket önéletrajz, motivációs levél és a mellékelt adatkezelési nyilatkozat csatolásával és a szervezeti egység megjelölésével a humanpolitika@csongrad.gov.hu e-mail címre várjuk.

Pályázati időszak: 2025. január 27. – 2025. február 10.

Elbírálási határidő: 2025. február 19.